
PRIE LIETUVOS RESPUBLIKOS FINANSŲ MINISTERIJOS
VIRŠININKAS

ĮSAKYMAS
DĖL ELEKTRONINIŲ PRAŠYMŲ GRĄŽINTI KITOSE EUROPOS SĄJUNGOS VALSTYBĖSE NARĖSE SUMOKĖTĄ PRIDĖTINĖS VERTĖS MOKESTĮ TEIKIMO TAISYKLIŲ PATVIRTINIMO

2010 m. sausio 5 d. Nr. VA-1
Vilnius


Vadovaudamasis Lietuvos Respublikos pridėtinės vertės mokesčio įstatymu, Tarybos direktyva 2008/9/EB, nustatančia Direktyvoje 2006/112/EB numatyto pridėtinės vertės mokesčio grąžinimo apmokestinamiesiems asmenims, kurie nėra įsisteigę pridėtinės vertės mokestį grąžinančioje valstybėje narėje, o yra įsisteigę kitoje valstybėje narėje, išsamias taisykles bei Valstybinės mokesčių inspekcijos prie Lietuvos Respublikos finansų ministerijos nuostatų, patvirtintų Lietuvos Respublikos finansų ministro 1997 m. liepos 29 d. įsakymu Nr. 110 „Dėl Valstybinės mokesčių inspekcijos prie Lietuvos Respublikos finansų ministerijos nuostatų patvirtinimo“, 21 punktu ir 22.9 papunkčiu,
tvirtinu Elektroninių prašymų grąžinti kitose Europos Sąjungos valstybėse narėse sumokėtą pridėtinės vertės mokestį teikimo taisykles (pridedama).

 SKYRIUS


. Elektroninių prašymų grąžinti kitose Europos Sąjungos valstybėse narėse sumokėtą pridėtinės vertės mokestį teikimo taisyklės (toliau – Taisyklės) nustato Lietuvos Respublikos apmokestinamųjų asmenų elektroninių Prašymų grąžinti kitose valstybėse narėse sumokėtą pridėtinės vertės mokestį (toliau – Prašymas grąžinti PVM) teikimo Europos Sąjungos valstybėms narėms (toliau – valstybės narės), kuriose sumokėtą pridėtinės vertės mokestį (toliau – PVM) norima susigrąžinti, tvarką.
. Taisyklės parengtos, vadovaujantis Lietuvos Respublikos pridėtinės vertės mokesčio įstatymu (toliau – PVM įstatymas), Tarybos direktyva 2008/9/EB, nustatančia Direktyvoje 2006/112/EB numatyto pridėtinės vertės mokesčio grąžinimo apmokestinamiesiems asmenims, kurie nėra įsisteigę PVM grąžinančioje valstybėje narėje, o yra įsisteigę kitoje valstybėje narėje, išsamias taisykles (toliau – Direktyva 2008/9/EB).
. Prašymus grąžinti PVM elektroniniu būdu gali teikti apmokestinamieji asmenys, laikotarpiu, už kurį norima susigrąžinti sumokėtą PVM, turėję Lietuvos Respublikos PVM mokėtojo kodą ir įsikūrę Lietuvoje.
. Taisyklėse vartojamos sąvokos:
. Dokumentų elektroninio teikimo būdas – Prašymų grąžinti pridėtinės vertės mokestį ir kitų dokumentų teikimas valstybei narei, kurioje sumokėtą pridėtinės vertės mokestį norima susigrąžinti per Valstybinės mokesčių inspekcijos Elektroninę prašymų registravimo informacinę sistemą.
. Elektroninis prašymas grąžinti pridėtinės vertės mokestį – Prašymas grąžinti pridėtinės vertės mokestį, užpildytas, pateiktas ir išsiųstas per Elektroninę prašymų registravimo informacinę sistemą.
. Elektroninės prašymų registravimo informacinės sistemos identifikavimo priemonės – Lietuvoje neįsikūrusio Elektroninės prašymų registravimo informacinės sistemos vartotojo vardas ir slaptažodis, išduodami Lietuvoje neįsikūrusiems pareiškėjo atstovams.
. Lietuvoje neįsikūręs Elektroninės prašymų registravimo informacinės sistemos vartotojas – Lietuvoje neįsikūręs pareiškėjo atstovas (fizinis asmuo ar juridinis asmuo), registruotas Elektroninėje prašymų registravimo informacinėje sistemoje, arba Lietuvoje neįsikūrusio pareiškėjo atstovo (juridinio asmens) darbuotojas ar jam prilygintas asmuo, registruotas Elektroninėje prašymų registravimo informacinėje sistemoje.
. Prisijungimo vardas – tai unikali ir nekeičiama simbolių (raidžių ir  (arba) skaitmenų) seka, skirta Lietuvoje neįsikūrusiam Elektroninės prašymų registravimo informacinės sistemos vartotojui identifikuoti.
. Pareiškėjas – Lietuvos Respublikos apmokestinamasis asmuo, kitoms valstybėms narėms teikiantis elektroninius Prašymus grąžinti pridėtinės vertės mokestį.
. Pareiškėjo atstovas – Lietuvos Respublikos ar užsienio valstybės asmuo, pareiškėjo įgaliotas kitoms valstybėms narėms pareiškėjo vardu, naudojantis Elektronine prašymų registravimo informacine sistema, teikti Prašymus grąžinti pridėtinės vertės mokestį.
. Pareiškėjo ar pareiškėjo atstovo Mano VMI atstovas – fizinis asmuo, kuriam Valstybinės mokesčių inspekcijos portalo e. VMI autorizuotų elektroninių paslaugų srities Mano VMI naudojimo taisyklių, patvirtintų Valstybinės mokesčių inspekcijos prie Lietuvos Respublikos finansų ministerijos 2012 m. spalio 3 d. įsakymu Nr. VA-91 „Dėl Valstybinės mokesčių inspekcijos portalo e. VMI autorizuotų elektroninių paslaugų srities Mano VMI naudojimo taisyklių patvirtinimo“, nustatyta tvarka suteikiama teisė prisijungti prie Valstybinės mokesčių inspekcijos portalo e. VMI autorizuotų elektroninių paslaugų srities Mano VMI.
. Slaptažodis – tai keičiama simbolių (raidžių ir (ar) skaitmenų) seka, skirta Lietuvoje neįsikūrusiam Elektroninės prašymų registravimo informacinės sistemos vartotojui identifikuoti.

. Lietuvoje įsikūręs pareiškėjas ar pareiškėjo atstovas prie Elektroninės prašymų registravimo informacinės sistemos (toliau – EPRIS) prisijungia per pareiškėjo ar pareiškėjo atstovo Mano VMI, kuriam Mano VMI yra suteiktos teisės:
. peržiūrėti EPRIS prašymus;
. teikti EPRIS prašymus;
. administruoti pareiškėjo atstovus EPRIS.
. Jei pareiškėjas yra įtrauktas į Lietuvos Respublikos gyventojų registrą, prie EPRIS jis gali prisijungti per Elektroninių viešųjų paslaugų Elektroninių valdžios vartų portalą (toliau – Elektroninių valdžios vartų portalas). Tačiau toks pareiškėjas jungtis prie EPRIS per Elektroninių valdžios vartų portalą pirmą kartą galės tik tada, jeigu jam bus suteiktos Mano VMI teisės, nurodytos Taisyklių 5 punkte, ir jei jis bus turėjęs PVM mokėtojo kodą bent vieną dieną tuo laikotarpiu, už kurį jis turėtų teisę pateikti Elektroninį prašymą grąžinti PVM (toliau – Prašymas grąžinti PVM), vadovaudamasis Direktyvos 2008/9/EB 15 straipsniu. 
Jei pareiškėjo atstovas yra įtrauktas į Gyventojų registrą ir jis pageidauja prie EPRIS jungtis per Elektroninių valdžios vartų portalą, tai prieš tokį jungimąsi pareiškėjo atstovui turi būti suteiktos Mano VMI teisės, nurodytos Taisyklių 5 punkte, ir pareiškėjas savo atstovui turi būti suteikęs įgaliojimus teikti prašymus Taisyklių III skyriuje nustatyta tvarka.
. Lietuvoje neįsikūręs pareiškėjo atstovas prie EPRIS prisijungia per Lietuvoje neįsikūrusį EPRIS vartotoją, kuriam suteiktos EPRIS identifikavimo priemonės. 
. EPRIS identifikavimo priemonės išduodamos pagal asmens, norinčio tapti Lietuvoje neįsikūrusiu EPRIS vartotoju, pateiktą Prašymą suteikti (EPRIS) identifikavimo priemones (toliau – Įregistravimo prašymas), kurio pavyzdinė forma yra nustatyta šių Taisyklių 2 priede. EPRIS identifikavimo priemonės taip pat gali būti išduodamos ir tuo atveju, jei asmuo, norintis tapti Lietuvoje neįsikūrusiu EPRIS vartotoju, įgalioja kitus asmenis pateikti tokius Įregistravimo prašymus.
. Asmuo, teikiantis Įregistravimo prašymą, turi pateikti įgaliojimo (pavedimo sutarties) kopiją atstovauti pareiškėjui, atliekant veiksmus, susijusius su kitoje valstybėje narėje sumokėto PVM susigrąžinimu, ir (ar) įgaliojimo (pavedimo sutarties) kopiją pateikti Įregistravimo prašymą už kitą asmenį.
. Įregistravimo prašymas gali būti pateikiamas:
. atvykus į bet kurį apskrities valstybinės mokesčių inspekcijos (toliau – AVMI) teritorinį klientų aptarnavimo padalinį;“.
. išsiunčiamas paštu Vilniaus AVMI adresu: Ulonų g. 2, 01509 Vilnius;
. išsiunčiamas elektroniniu paštu vmi@vmi.lt.

. Įregistravimo prašyme turi būti nurodyta:
. jei Įregistravimo prašymas teikiamas, siekiant tapti Lietuvoje neįsikūrusiu EPRIS vartotoju:
. pareiškėjo atstovo pavadinimas (vardas, pavardė nurodomi, jeigu pareiškėjo atstovas yra fizinis asmuo);
. pareiškėjo atstovo identifikacinis numeris (kodas), išduotas pareiškėjo atstovo įsikūrimo (jei pareiškėjo atstovas yra fizinis asmuo – nuolatinės gyvenamosios vietos) valstybėje;
. pareiškėjo atstovo buveinės (gyvenamosios vietos) adresas;
. pareiškėjo atstovo elektroninio pašto adresas;
. Vilniaus AVMI, kuriai yra adresuojamas Įregistravimo prašymas;
Papunkčio pakeitimai:

. Įregistravimo prašymo užpildymo data;
. tai, kad prašoma pareiškėjo atstovą įregistruoti EPRIS vartotoju;
. pageidaujama EPRIS kalba (lietuvių arba anglų). Jei Įregistravimo prašyme pageidaujama kalba nenurodoma, laikoma, kad pareiškėjo atstovas pageidauja vartoti EPRIS lietuvių kalbą;
. pridedamo įgaliojimo (pavedimo sutarties) kopijos, nurodytos Taisyklių 9 punkte, duomenys (įgaliojimo (pavedimo sutarties) sudarymo data, numeris, įgaliotojas). Įgaliojimo kopija paliekama AVMI.

. Jei Įregistravimo prašymas teikiamas, siekiant gauti naują Lietuvoje neįsikūrusio EPRIS vartotojo slaptažodį, kadangi turėtas yra prarastas:
. Taisyklių 11.1.1–11.1.6 papunkčiuose nurodyti duomenys;
. tai, kad prašoma išduoti naują Lietuvoje neįsikūrusio EPRIS vartotojo slaptažodį;
. asmeniui suteiktas Lietuvoje neįsikūrusio EPRIS vartotojo vardas (jei asmuo tokio vardo negali nurodyti, tai nurodoma, kad prašoma priminti ir vartotojo vardą).
. Lietuvoje neįsikūręs pareiškėjo atstovas, juridinis asmuo, kuris pageidauja gauti atskiras identifikavimo priemones savo darbuotojams, gali pateikti Papildomą prašymą suteikti / panaikinti (EPRIS) identifikavimo priemones (toliau – Papildomas prašymas), kurio pavyzdinė forma yra nustatyta šių Taisyklių 3 priede. Tačiau pagal tokį prašymą EPRIS identifikavimo priemonės yra suteikiamos tik tada, kai yra suteiktos EPRIS identifikavimo priemonės pagal Įregistravimo prašymą. 
Lietuvoje neįsikūręs pareiškėjo atstovas, juridinis asmuo, kurio darbuotojams buvo suteiktos papildomos EPRIS identifikavimo priemonės, turi teisę pateikti Papildomą prašymą, kad tokios išduotos papildomos EPRIS identifikavimo priemonės būtų panaikintos.
Papildomų prašymų teikiama tiek, kiek darbuotojų norima suteikti / panaikinti papildomas EPRIS identifikavimo priemones.
. Teikiant Papildomą prašymą, yra taikomos šių Taisyklių 10 punkto nuostatos.
. Papildomame prašyme turi būti nurodyta:
. Taisyklių 11.1.1–11.1.6, 11.1.8 papunkčiuose nurodyti duomenys;
. tai, ar prašoma suteikti, ar panaikinti papildomas EPRIS identifikavimo priemones;
. pareiškėjo atstovo darbuotojo, kuriam prašoma suteikti / panaikinti papildomas EPRIS identifikavimo priemones, duomenys:
. vartotojo vardas;
. vartotojo pavardė;
. elektroninio pašto adresas.
. Neteko galios nuo 2023-11-30.

. Pareiškėjo atstovui Lietuvoje neįsikūrusio EPRIS vartotojo identifikavimo priemonės suteikiamos ne vėliau kaip per 3 darbo dienas nuo Įregistravimo prašymo ar Papildomo prašymo Vilniaus AVMI gavimo dienos, skaičiuojant nuo kitos darbo dienos, po kurios Įregistravimo prašymas ar Papildomas prašymas Vilniaus AVMI buvo gautas.
Punkto pakeitimai:

. Pareiškėjo atstovas, pateikęs Įregistravimo prašymą ar Papildomą prašymą, apie tai, kad jau yra suteiktos EPRIS identifikavimo priemonės, yra informuojamas Įregistravimo prašyme ar Papildomame prašyme nurodytu elektroninio pašto adresu.

. Neteko galios nuo 2023-11-30.

. Jei Įregistravimo prašyme ar Papildomame prašyme nurodyti ne visi Lietuvoje neįsikūrusiam EPRIS vartotojui užregistruoti reikalingi duomenys, atsakingas Vilniaus AVMI valstybės tarnautojas ar darbuotojas, dirbantis pagal darbo sutartį (toliau – darbuotojas), Įregistravimo prašyme ar Papildomame prašyme nurodytu elektroniniu paštu susisiekia su registruojamu Lietuvoje neįsikūrusiu EPRIS vartotoju ir paprašo jo patikslinti trūkstamus duomenis. Tokiu atveju Lietuvoje neįsikūrusio EPRIS vartotojo įregistravimo terminas yra pratęsiamas iki 5 darbo dienų, terminą pradedant skaičiuoti nuo kitos darbo dienos po Įregistravimo prašymo ar Papildomo prašymo gavimo dienos.
Punkto pakeitimai:

. EPRIS identifikavimo priemonės gali būti nesuteikiamos, jeigu:
. Įregistravimo prašyme ar Papildomame prašyme yra nenurodytas arba nurodytas netikslus elektroninio pašto adresas;
. Įregistravimo prašyme yra nenurodyti arba nurodyti netikslūs Taisyklių 11.1–11.2 papunkčiuose numatyti duomenys, Papildomame prašyme yra nenurodyti arba nurodyti netikslūs Taisyklių 14.1, 14.3 papunkčiuose numatyti duomenys ir pareiškėjo atstovas, gavęs atsakingo AVMI teritorinio skyriaus valstybės tarnautojo ar darbuotojo elektroninį laišką, kuriuo prašoma patikslinti šiuos duomenis, to nepadaro per 2 darbo dienas;
. nepateikta Taisyklių 9 punkte nurodyta įgaliojimo (pavedimo sutarties) kopija;
. pateiktas Papildomas prašymas, tačiau pareiškėjo atstovui nėra suteiktos EPRIS identifikavimo priemonės pagal Įregistravimo prašymą.
. Nesuteikus Lietuvoje neįsikūrusio EPRIS vartotojo identifikavimo priemonių dėl Taisyklių 20.2 papunktyje nurodytų priežasčių, pareiškėjo atstovas apie tai yra informuojamas elektroniniu paštu, nurodant tokio sprendimo priežastį. Pareiškėjo atstovas turi teisę pakartotinai teikti Įregistravimo prašymą ar Papildomą prašymą.
Nesuteikus Lietuvoje neįsikūrusio EPRIS vartotojo identifikavimo priemonių pagal Įregistravimo prašymą dėl Taisyklių 20.1. papunktyje nurodytų priežasčių, pareiškėjo atstovas apie tai nėra informuojamas, tačiau jis turi teisę pakartotinai teikti Įregistravimo prašymą.

. Pareiškėjas turi teisę įgalioti tik vieną pareiškėjo atstovą teikti konkrečiai valstybei narei Prašymą grąžinti PVM už tą patį laikotarpį. 
. Pareiškėjo atstovams, įsikūrusiems Lietuvoje, įgaliojimas atstovauti pareiškėjui yra suteikiamas per EPRIS. Įgaliojimą atstovauti pareiškėjui gali suteikti tik pareiškėjo Mano VMI atstovas, turintis Taisyklių 5.3 papunktyje nustatytas teises. 
Suteikiant įgaliojimą, turi būti nurodoma:
. kokio tipo prašymus (Prašymus grąžinti PVM ar Prašymus tikslinti PVM atskaitos procentą) turės teisę teikti atstovas;
. ar atstovas turės teisę teikti metinius Prašymus grąžinti PVM;
. kokioms Europos Sąjungos valstybėms narėms atstovas turės teisę pateikti Prašymus grąžinti PVM ar Prašymus tikslinti PVM atskaitos procentą;
. už kokius laikotarpius atstovas turės teisę teikti prašymus;
. kokiam laikotarpiui atstovui yra suteikiamas įgaliojimas.
. Pareiškėjo atstovams, įsikūrusiems ne Lietuvoje, įgaliojimai atstovauti pareiškėjui per EPRIS nesuteikiami. Įprasta tvarka išduotuose įgaliojimuose (pavedimo sutartyse) turi būti nurodyti duomenys, nustatyti Taisyklių 23.1–23.5 papunkčiuose. Tuo atveju, jeigu išduotuose įgaliojimuose (pavedimo sutartyse) yra nurodyti ne visi 23.1–23.5 papunkčiuose nustatyti duomenys, tai:
. jei nėra nurodytas prašymo tipas, laikoma, kad atstovas turi teisę teikti tik Prašymus grąžinti PVM;
. jei nėra nurodyta, ar atstovas turi teisę teikti metinius prašymus, laikoma, kad metinius prašymus atstovas gali teikti tuo atveju, kai jis turi teisę teikti Prašymą grąžinti PVM už atitinkamų metų paskutinį ketvirtį;
. jei nėra nurodytos konkrečios valstybės narės, kuriai pateikti Prašymą grąžinti PVM yra įgaliotas pareiškėjo atstovas, tai laikoma, kad tas pareiškėjo atstovas turi teisę teikti Prašymus grąžinti PVM visoms valstybėms narėms;
. jei nėra nurodyti atstovavimo laikotarpiai, už kuriuos atstovas turi teisę teikti prašymus, laikoma, kad atstovas turi teisę teikti prašymus už visus galimus laikotarpius;
. jei nėra nurodytas įgaliojimo galiojimo terminas, laikoma, kad Prašymą grąžinti PVM pareiškėjo atstovas pagal tokį įgaliojimą (pavedimo sutartį) gali pateikti ne ilgiau kaip vienerius metus nuo įgaliojimo (pavedimo sutarties) sudarymo.
. Pareiškėjas privalo pranešti Vilniaus AVMI, jeigu panaikina savo atstovui, neįsikūrusiam Lietuvoje, išduotą įgaliojimą (nutraukia pavedimo sutartį) anksčiau nustatyto termino ar panaikina neterminuotą įgaliojimą (nutraukia pavedimo sutartį) anksčiau nei po vienerių metų nuo įgaliojimo (pavedimo sutarties) sudarymo. Pareiškėjo pasirašytas toks pranešimas bet kuriam AVMI teritoriniam klientų aptarnavimo padaliniui gali būti pristatomas tiesiogiai, atsiunčiamas paštu Vilniaus AVMI arba atsiunčiamas elektroniniu paštu vmi@vmi.lt.
Apie įgaliojimo atsisakymą arba jo pabaigą VMI gali informuoti ir pareiškėjo atstovas, neįsikūręs Lietuvoje, atsiųsdamas atitinkamą pranešimą elektroniniu paštu vmi@vmi.lt.

Nr. VA-88,
2023-11-29,
paskelbta TAR 2023-11-29, i. k. 2023-23053            

. Tais atvejais, kai, nepasibaigus pareiškėjo atstovui, neįsikūrusiam Lietuvoje, išduotame įgaliojime (sudarytoje pavedimo sutartyje) numatytam terminui, pareiškėjas įgalioja kitą asmenį atlikti veiksmus, susijusius su PVM susigrąžinimu kitoje valstybėje narėje, ir apie tai nepraneša Vilniaus AVMI, tai laikoma, kad anksčiau paskirtas atstovas tokių veiksmų atlikti nebegali.
Jei pagal kitą įgaliojimą (sudaromą pavedimo sutartį) naujam atstovui suteikiama teisė atlikti veiksmus, susijusius su PVM susigrąžinimu tik tam tikrose valstybėse narėse, o anksčiau paskirtasis atstovas turėjo teisę veikti ir kitose valstybėse narėse, tai laikoma, kad anksčiau paskirtasis atstovas nebetenka teisės veikti tik tose valstybėse narėse, kuriose veikti yra paskirtas naujas atstovas.
Punkto pakeitimai:
Nr. VA-88,
2023-11-29,
paskelbta TAR 2023-11-29, i. k. 2023-23053            

 SKYRIUS


. Užpildyti elektroninį Prašymą grąžinti PVM gali tik toks pareiškėjo ar pareiškėjo atstovo, įsikūrusio Lietuvoje, Mano VMI atstovas, kuris turi Taisyklių 5.2 papunktyje nustatytas teises. Pareiškėjo atstovas, įsikūręs ne Lietuvoje, užpildyti elektroninį Prašymą gali tik tuo atveju, jei yra Lietuvoje neįsikūręs EPRIS vartotojas ir turi jam išduotą įgaliojimą (pavedimo sutartį) Taisyklių III skyriaus nustatyta tvarka.
. Jei elektroninį Prašymą grąžinti PVM užpildo ne pats pareiškėjas, o jo atstovas, tai Prašymo grąžinti PVM dalyje „Pareiškėjo duomenys“ nurodomas tas asmuo, kurio vardu užpildomas Prašymas grąžinti PVM.
Jei Prašymą grąžinti PVM užpildo pats pareiškėjas, tai Prašymo grąžinti PVM dalies „Pareiškėjo duomenys“ užpildyti nereikia – ši dalis yra užpildoma automatiškai.
. Prašymo grąžinti PVM dalyje „Prašymo grąžinti PVM antraštinė informacija“ turi būti nurodoma:
. PVM grąžinančios valstybės narės kodas;
. laikotarpio, per kurį sumokėtą PVM prašoma grąžinti, pradžia ir pabaiga. Minimalus laikotarpis, per kurį sumokėtą PVM galima prašyti grąžinti, priklauso nuo PVM grąžinančios valstybės narės pasirinkimo;
. pareiškėjo patvirtinimas, kad įsigytos prekės ir paslaugos yra skirtos PVM įstatymo 58 straipsnio 1 dalyje nurodytai PVM apmokestinamai veiklai;
. pareiškėjo patvirtinimas, kad jis per visą PVM grąžinimo laikotarpį nevykdė jokios veiklos, kuri yra PVM objektas PVM grąžinančioje valstybėje, išskyrus veiklą, nurodytą Direktyvos 2008/9/EB 3 straipsnio b punkto i ir ii papunkčiuose, arba per PVM grąžinimo laikotarpį PVM grąžinančioje valstybėje narėje neturėjo nuolatinio padalinio, iš kurio vykdytų sandorius.
. Prašymo grąžinti PVM dalyje „Pareiškėjo duomenys“ turi būti nurodoma:
. pareiškėjo pavadinimas (vardas, pavardė);
. pareiškėjo adresas;
. valstybės narės, kurioje yra nurodytas pareiškėjo adresas, kodas;
. pareiškėjo PVM mokėtojo kodas, suteiktas Lietuvoje (užpildoma automatiškai);
. pareiškėjo elektroninio pašto adresas;
. pareiškėjo telefono numeris (telefono numeris gali būti ir nenurodomas).
. Atsižvelgiant į pasirinktos PVM grąžinančios valstybės narės reikalavimus, Prašymo grąžinti PVM dalyje „Pareiškėjo veiklos, kuriai vykdyti įsigytos prekės ir paslaugos, aprašymas“ nurodomas veiklos, kuriai vykdyti įsigytos prekės ir paslaugos, kodas, nustatytas pagal 2010 m. spalio 7 d. Tarybos reglamento (ES) Nr. 904/2010 dėl administracinio bendradarbiavimo ir kovos su sukčiavimu pridėtinės vertės mokesčio srityje 48 straipsnį.
. Kai Prašymą grąžinti PVM užpildo pareiškėjo atstovas, tai Prašymo grąžinti PVM dalyje „Pareiškėjo atstovo duomenys“ turi būti nurodoma:
. atstovo pavadinimas (vardas, pavardė);
. atstovo adresas;
. valstybės narės, kurioje yra nurodytas atstovo adresas, kodas;
. atstovo el. pašto adresas;
. atstovo telefono numeris (gali būti nenurodomas);
. atstovo identifikavimo tipas:
. jei atstovo nurodomas identifikacinis numeris yra PVM mokėtojo kodas, tai identifikavimo tipas yra NVAT (angl. value added tax number);
. jei atstovo nurodomas identifikacinis numeris yra mokesčių mokėtojo numeris, tai identifikavimo tipas yra TIN (angl. taxpayer‘s identification number);
. jei atstovo nurodomas identifikacinis numeris nėra nei PVM mokėtojo kodas, nei mokesčių mokėtojo numeris, tai identifikavimo tipas yra „Kita“;
. atstovo identifikacinis numeris, jam suteiktas jo įsikūrimo valstybės. Tuo atveju, jei atstovui įsikūrimo valstybėje yra suteiktas PVM mokėtojo kodas, tai turi būti nurodomas PVM mokėtojo kodas. Jei atstovas PVM mokėtojo kodo neturi, yra nurodomas mokesčių mokėtojo ar kitas kodas;
. atstovui identifikacinį numerį išdavusios valstybės kodas;
. kita informacija apie atstovą, kurią, atstovo nuomone, tikslinga nurodyti (gali būti nenurodoma).
. Prašymo grąžinti PVM dalyje „Kredito, mokėjimo ar elektroninių pinigų įstaigos duomenys“ turi būti nurodoma:
. kredito, mokėjimo ar elektroninių pinigų įstaigos sąskaitos savininko pavadinimas;
. kredito, mokėjimo ar elektroninių pinigų įstaigos sąskaitos savininko tipas (t. y., ar sąskaita priklauso pareiškėjui, ar kitam asmeniui);
. kredito, mokėjimo ar elektroninių pinigų įstaigos sąskaitos, esančios valstybėje narėje, IBAN (angl. international bank account number) formato numeris;
. kredito, mokėjimo ar elektroninių pinigų įstaigos BIC (angl. bank identifier code) kodas;
. kredito, mokėjimo ar elektroninių pinigų įstaigos sąskaitos valiutos kodas.
. Prašymo grąžinti PVM dalyje „Duomenys apie importą“ turi būti nurodoma:
. įvedamų importo dokumentų eilės numeris (nurodomas automatiškai);
. importo dokumento numeris (gali būti neužpildomas, jei dokumentas ne elektroninis ir muitinės suteiktas numeris ar kita registracijos žyma yra nestruktūrizuota);
. importo dokumento aprašymas (užpildomas, jei nenurodomas importo dokumento numeris. Jei importo dokumentas yra aprašomas, tai aprašyti privaloma ta kalba, kurią nurodo PVM grąžinanti valstybė narė);
. importo dokumento data, patenkanti į laikotarpį, per kurį sumokėtą PVM prašoma grąžinti;
. prekių tiekėjo pavadinimas (vardas, pavardė);
. prekių tiekėjo adresas;
. prekių tiekėjo adreso valstybės kodas;
. prekių tiekėjo telefono numeris (gali būti nenurodomas);
. valiutos kodas, kuria importo dokumente yra nurodyta prekių apmokestinamoji vertė;
. importuotų prekių apmokestinamoji vertė;
. importo PVM suma (PVM grąžinančios valstybės narės nacionaline valiuta);
. išskaitoma PVM suma, t. y. atskaitoma PVM suma, kurią pareiškėjas turi teisę susigrąžinti pagal nurodomą importo dokumentą, įvertinus jo atskaitos procentą ir apribojimus tam tikroms prekėms, jei tokie apribojimai yra taikomi PVM grąžinančioje valstybėje narėje;
. atskaitos procentas;
. informacija apie prekę:
. įsigytų prekių (paslaugų) kategorijos kodas, nustatytas pagal šių Taisyklių 1 priedą „Prekių (paslaugų) kategorijos“ (toliau – 1 priedas);
. įsigytų prekių kategorijos papildomas kodas, nustatytas pagal 2010 m. spalio 7 d. Tarybos reglamentą (ES) Nr. 904/2010 dėl administracinio bendradarbiavimo ir kovos su sukčiavimu pridėtinės vertės mokesčio srityje ir 2012 m. sausio 31 d. Komisijos įgyvendinimo reglamentą (ES) Nr. 79/2012, kuriuo nustatomas išsamios Tarybos reglamento (ES) Nr. 904/2010 dėl administracinio bendradarbiavimo ir kovos su sukčiavimu pridėtinės vertės mokesčio srityje tam tikrų nuostatų įgyvendinimo taisyklės. Šis papildomas kodas turi būti nurodomas tik tada, jei jo reikalauja ta valstybė narė, iš kurios norima susigrąžinti sumokėtą PVM;
. Įsigytų prekių (paslaugų) kategorijų kodai, nustatyti pagal šių taisyklių 1 priedą, pažymėti papildomu ženklu „*” reiškia, kad pareiškėjas negali teikti elektroninio Prašymo grąžinti sumokėtą PVM už pažymėtuose koduose nurodytas paslaugas, jeigu jos buvo suteiktos Šiaurės Airijoje.
. prekės aprašymas. Ši informacija teikiama tik tuo atveju, jei pagal Taisyklių 34.14.1 papunktį yra nurodomas prekių kategorijos kodas 10;
. kai užpildomas prekės aprašymas pagal Taisyklių 34.15 papunktį, tai turi būti nurodoma kalba, kuria yra aprašoma prekė. Kalba, kuria galima aprašyti prekę, priklauso nuo PVM grąžinančios valstybės narės pasirinkimo.
. Prašymo grąžinti PVM dalyje „Duomenys apie pirkimus“ turi būti nurodoma:
. įvedamų PVM sąskaitų faktūrų eilės numeris (nurodomas automatiškai);
. ar turima PVM sąskaita faktūra yra supaprastintos formos;
. PVM sąskaitos faktūros numeris (Prašyme grąžinti PVM tas pats numeris gali būti įrašytas tik vieną kartą);
. PVM sąskaitos faktūros data, patenkanti į laikotarpį, per kurį sumokėtą PVM prašoma grąžinti;
. prekių tiekėjo (paslaugų teikėjo) pavadinimas (vardas, pavardė);
. prekių tiekėjo (paslaugų teikėjo) adresas;
. prekių tiekėjo (paslaugų teikėjo) adreso valstybės kodas;
. prekių tiekėjo (paslaugų teikėjo) telefono numeris (gali būti nenurodomas);
. prekių tiekėjo (paslaugų teikėjo) PVM mokėtojo kodas ar kitas kodas, suteiktas PVM grąžinančios valstybės narės pagal 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 239 ir 240 straipsnius;
. valiutos kodas, kuria PVM sąskaitoje faktūroje yra nurodyta prekių apmokestinamoji vertė;
. įsigytų prekių (paslaugų) apmokestinamoji vertė;
. įsigytų prekių (paslaugų) PVM suma (PVM grąžinančios valstybės narės nacionaline valiuta);
. atskaitoma PVM suma, kurią pareiškėjas turi teisę susigrąžinti pagal nurodomą PVM sąskaitą faktūrą, įvertinus jo atskaitos procentą ir apribojimus tam tikroms prekėms (paslaugoms), jei tokie apribojimai yra taikomi PVM grąžinančioje valstybėje narėje;
. atskaitos procentas;
. informacija apie prekę (paslaugą):
. įsigytų prekių (paslaugų) kategorijos kodas, nustatytas pagal šių Taisyklių 1 priedą;
. įsigytų prekių (paslaugų) kategorijos papildomas kodas (sub-kodas), nustatytas pagal 2010 m. spalio 7 d. Tarybos reglamentą Nr. 904/2010 (ES) dėl administracinio bendradarbiavimo ir kovos su sukčiavimu pridėtinės vertės mokesčio srityje ir 2012 m. sausio 31 d. Komisijos įgyvendinimo reglamentą (ES) Nr. 79/2012, kuriuo nustatomas išsamios Tarybos reglamento (ES) Nr. 904/2010 dėl administracinio bendradarbiavimo ir kovos su sukčiavimu pridėtinės vertės mokesčio srityje tam tikrų nuostatų įgyvendinimo taisykles. Šis papildomas kodas turi būti nurodomas tik tada, jei jo reikalauja ta valstybė narė, iš kurios norima susigrąžinti PVM;
. Įsigytų prekių (paslaugų) kategorijų kodai, nustatyti pagal šių taisyklių 1 priedą, pažymėti papildomu ženklu „*” reiškia, kad pareiškėjas negali teikti elektroninio Prašymo grąžinti sumokėtą PVM už pažymėtuose koduose nurodytas paslaugas, jeigu jos buvo suteiktos Šiaurės Airijoje;
. prekės (paslaugos) aprašymas. Ši informacija teikiama tik tuo atveju, jei pagal Taisyklių 35.15.1 papunktį yra nurodomas prekių (paslaugų) kategorijos kodas 10;
. kai yra užpildomas prekės (paslaugos) aprašymas pagal Taisyklių 35.15.4 papunktį, tai turi būti nurodoma kalba, kuria aprašoma prekė. Kalba, kuria galima aprašyti prekę (paslaugą), priklauso nuo PVM grąžinančios valstybės narės pasirinkimo.
. Prašymo grąžinti PVM dalyje „Prisegti priedus“ turi būti prisegamos PVM sąskaitų faktūrų ar importo dokumentų kopijos, jeigu PVM grąžinanti valstybė narė reikalauja elektroniniu būdu pateikti įsigyjamų (importuojamų) prekių (paslaugų) PVM sąskaitas faktūras ar importo deklaracijas, kai apmokestinamoji vertė, nurodyta PVM sąskaitoje faktūroje ar importo deklaracijoje, yra didesnė už PVM grąžinančios valstybės narės nustatytą vertę.
Prisegamos PVM sąskaitų faktūrų ar importo dokumentų kopijos turi būti jpeg, pdf, tiff formato bylos ar šių bylų zip tipo archyvas.
. Pareiškėjo (pareiškėjo atstovo) užpildytas Prašymas grąžinti PVM kartu su prisegtais priedais turi neviršyti 5 MB. Tokiu atveju, jei Prašymas grąžinti PVM kartu su prisegtais priedais viršija 5 MB, pareiškėjas turi pateikti tik dalį dokumentų.

. Pareiškėjas ar jo atstovas Prašymo grąžinti PVM rengimo metu turi teisę išsaugoti dar nebaigtą rengti Prašymą grąžinti PVM. Tokiam išsaugotam nebaigtam rengti Prašymui grąžinti PVM suteikiamas vidinis EPRIS numeris. Iki pareiškėjas ar jo atstovas nebaigia rengti Prašymo grąžinti PVM ir neįvykdo pateikimo komandos, prašymas laikomas nepateiktas.
. Prieš pareiškėjui ar jo atstovui pateikiant elektroninį Prašymą grąžinti PVM, pirmiausiai atliekamas jo patikrinimas (pvz., tikrinama, ar pareiškėjas laikotarpiu, per kurį sumokėtą PVM nori susigrąžinti, turėjo Lietuvos Respublikos PVM mokėtojo kodą), paskui Prašymui grąžinti PVM suteikiamas atitinkamas statusas.
. Jeigu tikrinimo metu nebuvo nustatyta jokių klaidų, tai Prašymą grąžinti PVM leidžiama pateikti. Laikoma, kad Prašymas grąžinti PVM pateiktas Vilniaus AVMI.
. Jeigu Prašymo grąžinti PVM patikrinimo metu nustatoma trūkumų (pvz., užpildyti ne visi privalomi laukai), pareiškėjui (pareiškėjo atstovui) siunčiamas pranešimas apie nustatytus trūkumus, Prašymo grąžinti PVM pateikti neleidžiama.
. Pateikus Prašymą grąžinti PVM, atliekama papildoma Prašymo grąžinti PVM patikra. Jei patikros metu nenustatoma Prašymo grąžinti PVM trūkumų, pareiškėjui (pareiškėjo atstovui) siunčiamas pranešimas apie Prašymo grąžinti PVM gavimą, oficialaus valstybėse narėse galiojančio registravimo numerio suteikimą (jei Prašymas grąžinti PVM pirminis) ir numatomą Prašymo grąžinti PVM išsiuntimo PVM grąžinančiai valstybei narei datą.
. Jei papildomos patikros metu nustatoma, kad nurodytu PVM grąžinimo laikotarpiu pareiškėjas nevykdė PVM apmokestinamos veiklos, Prašymas grąžinti PVM yra atmetamas, PVM grąžinančiai valstybei narei nesiunčiamas, Prašymui grąžinti PVM oficialus numeris nesuteikiamas, o pareiškėjui (pareiškėjo atstovui) siunčiamas automatinis pranešimas dėl pateikto Prašymo grąžinti PVM atmetimo, kuriame nurodoma atmetimo priežastis.
. Prašymas grąžinti PVM, kuris turi statusą „Atmestas VMI“, gali būti koreguojamas 2 dienas nuo prašymo atmetimo, jeigu:
. toks prašymas pateiktas ne vėliau kaip iki kitų kalendorinių metų, einančių po tų kalendorinių metų, už kurių atitinkamą laikotarpį norima susigrąžinti PVM, rugsėjo 30 dienos;
. prašymas yra atmestas po Taisyklių 44.1 papunktyje nurodyto termino;
. nėra ankstesnės į atitinkamą Europos Sąjungos valstybę narę išsiųstos to paties prašymo versijos.
. Jeigu Taisyklių 44 punkte nustatytu būdu koreguotam Prašymui grąžinti PVM yra vėl suteikiamas statusas „Atmestas VMI“, tai toks prašymas gali būti koreguojamas dar kartą, tačiau ne ilgiau nei iki koregavimo termino, nustatyto Taisyklių 44 punkte, pabaigos.
. Jeigu iki planuojamos užregistruoto Prašymo grąžinti PVM išsiuntimo PVM grąžinančiai valstybei narei dienos pateikiamas patikslintas Prašymas grąžinti PVM (patikslinti Prašymai grąžinti PVM), tai PVM grąžinančiai valstybei narei siunčiamas tik vėliausiai pateiktas Prašymas grąžinti PVM.
. Pareiškėjas (pareiškėjo atstovas) Taisyklių VI skyriuje nustatyta tvarka Prašymą grąžinti PVM gali panaikinti ar patikslinti, likus ne mažiau kaip valandai iki Prašymo grąžinti PVM išsiuntimo PVM grąžinančiai valstybei narei nurodytos dienos (pvz., pareiškėjas nori susigrąžinti Slovėnijoje sumokėtą PVM, todėl per EPRIS jis pateikė prašymą grąžinti PVM. Gavo pranešimą, kuriame nurodoma, kad prašymo grąžinti PVM išsiuntimo Slovėnijai data yra 2021 m. rugsėjo 30 d. Tokiu atveju pareiškėjas panaikinti Prašymą grąžinti PVM arba tikslinti jame nurodytus duomenis (įtraukti naujus duomenis) gali iki 2021 m. rugsėjo 29 d. 23 val.)
. Maksimalus terminas, per kurį PVM grąžinančioms valstybėms narėms turi būti išsiunčiami EPRIS užregistruoti Prašymai grąžinti PVM, yra 15 dienų.
. Vilniaus AVMI per EPRIS gavus PVM grąžinančios valstybės narės patvirtinimą apie Prašymo grąžinti PVM gavimą, pareiškėjas (pareiškėjo atstovas) automatiniu būdu yra informuojamas apie Prašymo grąžinti PVM gavimo datą PVM grąžinančioje valstybėje narėje. Informacija pareiškėjui (pareiškėjo atstovui) yra pateikiama EPRIS portale ir (ar) elektroniniu paštu.
. Vilniaus AVMI per EPRIS gavus PVM grąžinančios valstybės narės pranešimą apie sprendimą dėl PVM grąžinimo, pareiškėjas (pareiškėjo atstovas) automatiniu būdu yra informuojamas apie tą PVM grąžinančios valstybės narės sprendimą. Informacija pareiškėjui (pareiškėjo atstovui) yra pateikiama EPRIS portale ir (ar) elektroniniu paštu.

. Prašymas grąžinti PVM gali būti tikslinamas:
. iki Taisyklių 47 punkte numatyto termino pabaigos;
. Prašymą grąžinti PVM jau persiuntus atitinkamai valstybei narei.
. Kai tikslinamas EPRIS pateiktas, bet dar atitinkamai valstybei narei nepersiųstas Prašymas grąžinti PVM, leidžiama tikslinti visus Prašyme grąžinti PVM nurodytus duomenis, įskaitant naujų duomenų įtraukimą.
. Kai tikslinamas jau atitinkamai valstybei narei persiųstas Prašymas grąžinti PVM, negali būti nurodoma naujų (neįtrauktų į pirminį Prašymą grąžinti PVM) PVM sąskaitų faktūrų ar importo dokumentų. 
. Pareiškėjo (pareiškėjo atstovo) pateiktas Prašymas grąžinti PVM privalo būti tikslinamas:
. pasikeitus pareiškėjo atskaitos procentui, dėl kurio keičiasi jam grąžintina PVM suma;
. pareiškėjui pastebėjus, kad PVM grąžinanti valstybė narė jam grąžino per didelę PVM sumą dėl kitų priežasčių.
. Taisyklių 54 punkte nurodytais atvejais pareiškėjas (pareiškėjo atstovas) turi patikslinti PVM sumą, dėl kurios jis yra pateikęs Prašymą grąžinti PVM arba kuri jam jau buvo grąžinta. Patikslinti duomenys yra įtraukiami į vėlesnį Prašymą grąžinti PVM, pateikiamą kalendoriniais metais, einančiais po atitinkamo PVM grąžinimo laikotarpio, o jeigu tais kalendoriniais metais vėlesnis Prašymas grąžinti PVM neteikiamas, privalo per EPRIS pateikti atskirą pranešimą apie patikslintą atskaitos procentą ar kitas priežastis, dėl kurių pasikeitė jam grąžintina PVM suma.

 SKYRIUS


. Taisyklių 43 punkte numatytas Prašymo grąžinti PVM atmetimo faktas gali būti skundžiamas Lietuvos Respublikos teisės aktų nustatyta tvarka.
______________

Elektroninių prašymų grąžinti kitose Europos 
Sąjungos valstybėse narėse sumokėtą
pridėtinės vertės mokestį teikimo taisyklių
 priedas



Prekių (paslaugų) kategorijos kodas	Prekės (paslaugos), patenkančios į atitinkamą kategoriją
1	kuras;
2*	transporto priemonių nuoma;
3	su transporto priemonėmis susijusios išlaidos (išskyrus prekes ir paslaugas, nurodytas pagal 1 ir 2 kodus);
4*	kelių rinkliavos ir naudojimosi keliais mokestis;
5*	kelionės išlaidos, pavyzdžiui, mokestis už taksi, mokestis už naudojimąsi viešuoju transportu;
6*	apgyvendinimas;
7* (išskyrus maitinimo paslaugas)	maistas, gėrimai ir maitinimo paslaugos;
8*	leidimas patekti į muges ir parodas;
9*	išlaidos prabangos prekėms, pramogoms ir pasilinksminimams;
10	kita (išskyrus kitas paslaugas, jeigu jos buvo suteiktos Šiaurės Airijoje).

______________

Elektroninių prašymų grąžinti kitose Europos 
Sąjungos valstybėse narėse sumokėtą
pridėtinės vertės mokestį teikimo taisyklių
 priedas

(Įregistravimo prašymo formos pavyzdys)


(asmens, siekiančio tapti / esančio Elektroninę prašymų registravimo informacinę sistemą (toliau – EPRIS) vartotoju, pavadinimas arba vardas, pavardė)


(asmens, siekiančio tapti / esančio EPRIS vartotoju, identifikacinis numeris)


(asmens, siekiančio tapti / esančio EPRIS vartotoju, buveinės arba nuolatinės gyvenamosios vietos adresas)


(asmens, siekiančio tapti / esančio EPRIS vartotoju, elektroninio pašto adresas)


	Vilniaus apskrities valstybinei  mokesčių inspekcijai


PRAŠYMAS SUTEIKTI ELEKTRONINĖS PRAŠYMŲ REGISTRAVIMO INFORMACINĖS SISTEMOS (EPRIS) IDENTIFIKAVIMO PRIEMONES


(data)


[Užpildoma, kai prašoma suteikti identifikavimo priemones]

Prašome įregistruoti EPRIS vartotoju ir išduoti EPRIS identifikavimo priemones.

Pageidaujama EPRIS kalba		□ lietuvių,		□ anglų.
(pažymėkite tinkamą)

Pridedamas įgaliojimas (pavedimo sutartis)

(nurodoma įgaliojimo (pavedimo sutarties) sudarymo data, numeris, įgaliotojas)


[Užpildoma, kai prašoma suteikti naują slaptažodį]

Prašome išduoti naują EPRIS vartotojo slaptažodį.
Suteiktas Lietuvoje neįsikūrusio EPRIS vartotojo vardas
(jei asmuo Lietuvoje neįsikūrusio EPRIS vartotojo vardo negali nurodyti, tai nurodoma, kad prašoma priminti ir vartotojo vardą)


								
	(pareigų pavadinimas)			(parašas)			(vardas, pavardė)	


_________________________
Priedo pakeitimai:
Nr. VA-88,
2023-11-29,
paskelbta TAR 2023-11-29, i. k. 2023-23053            


Elektroninių prašymų grąžinti kitose Europos 
Sąjungos valstybėse narėse sumokėtą
pridėtinės vertės mokestį teikimo taisyklių
 priedas




[Pareiškėjo atstovo pavadinimas]
[Pareiškėjo atstovo identifikacinis numeris (kodas)]
[Adresas]
[El. pašto adresas]


Vilniaus apskrities valstybinei mokesčių inspekcijai


PRAŠYMAS SUTEIKTI / PANAIKINTI PAPILDOMAS ELEKTRONINĖS PRAŠYMŲ REGISTRAVIMO INFORMACINĖS SISTEMOS (EPRIS) IDENTIFIKAVIMO PRIEMONES

[Data]

[Užpildoma, kai prašoma suteikti papildomas EPRIS identifikavimo priemones]

Prašome išduoti papildomas EPRIS identifikavimo priemones ir įregistruoti EPRIS vartotoju:

Vartotojo vardas:	[nurodykite asmens, kuris jungsis prie EPRIS, vardą]
Vartotojo pavardė:	[nurodykite asmens, kuris jungsis prie EPRIS, pavardę]
El. paštas:	[nurodykite asmens, kuris jungsis prie EPRIS, el. paštą]


Pageidaujama EPRIS kalba: lietuvių / anglų.
(pabraukite pageidaujamą kalbą)


[Užpildoma, kai prašoma panaikinti suteiktas papildomas EPRIS identifikavimo priemones]

Prašome panaikinti papildomas EPRIS identifikavimo priemones, išduotas:

Vartotojo vardas:	[nurodykite asmens, kuris jungsis prie EPRIS, vardą]
Vartotojo pavardė:	[nurodykite asmens, kuris jungsis prie EPRIS, pavardę]
El. paštas:	[nurodykite asmens, kuris jungsis prie EPRIS, el. paštą]



(pareigų pavadinimas)		(parašas)		(vardas, pavardė)

__________________________

Priedo pakeitimai:
Nr. VA-88,
2023-11-29,
paskelbta TAR 2023-11-29, i. k. 2023-23053            



Pakeitimai:

1.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-49,
2013-08-06,
Žin., 2013, Nr.
87-4385 (2013-08-10), i. k. 1132055ISAK000VA-49                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2010 m. sausio 5 d. įsakymo Nr. VA-1 "Dėl Elektroninių prašymų grąžinti kitose Europos Sąjungos valstybėse narėse sumokėtą pridėtinės vertės mokestį teikimo taisyklių patvirtinimo" pakeitimo

2.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-96,
2016-06-29,
paskelbta TAR 2016-06-30, i. k. 2016-17874                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2010 m. sausio 5 d. įsakymo Nr. VA-1 „Dėl elektroninių prašymų grąžinti kitose Europos Sąjungos valstybėse narėse sumokėtą pridėtinės vertės mokestį teikimo taisyklių patvirtinimo“ pakeitimo

3.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-11,
2022-01-25,
paskelbta TAR 2022-01-25, i. k. 2022-01126                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2010 m. sausio 5 d. įsakymo Nr. VA-1 „Dėl Elektroninių prašymų grąžinti kitose Europos Sąjungos valstybėse narėse sumokėtą pridėtinės vertės mokestį teikimo taisyklių patvirtinimo” pakeitimo

4.

                    Valstybinė mokesčių inspekcija prie Lietuvos Respublikos finansų ministerijos, Įsakymas
                
Nr. VA-88,
2023-11-29,
paskelbta TAR 2023-11-29, i. k. 2023-23053                
Dėl Valstybinės mokesčių inspekcijos prie Lietuvos Respublikos finansų ministerijos viršininko 2010 m. sausio 5 d. įsakymo Nr. VA-1 „Dėl Elektroninių prašymų grąžinti kitose Europos Sąjungos valstybėse narėse sumokėtą pridėtinės vertės mokestį teikimo taisyklių patvirtinimo“ pakeitimo

